Twee kinders onder drie wat vroegoggend verongeluk | Maroela Media
Twee kinders was onder die drie slagoffers van nóg 'n dodelike ongeluk in Mpumalanga.
In die jongste voorval het 'n minibus met passasiers Saterdag omstreeks 01:00 teen 'n aankomende motor op die N4 naby Machadodorp gebots.
Moeti Mmusi, woordvoerder van die departement van gemeenskapsveiligheid in die provinsie, sê die oorledenes het saam in die Toyota Conquest gereis. Die twee kinders en die bestuurder is op die toneel dood.
Vier insittendes van die minibus is ernstig beseer en word in 'n nabygeleë hospitaal behandel.
Die LUR vir gemeenskapsveiligheid, Vusi Shongwe, het intussen 'n beroep op motoriste gedoen om die aandklokreël te gehoorsaam en hoegenaamd nie in dié tyd te reis nie.
Die aandklokreël geld tans tussen 23:00 en 04:00.
Nou wat maak hulle 1:00op die pad as ons al 23:00by die huis moet wees?
As jy na donker op SA paaie is, verhoog jou kanse meervoudig om 'n slagoffer te word. Soos in die res van Afrika…..
Alweer 'n minibus…..Die LUR maak asof die oorsaak van die ongeluk agv die verontagsaming van die aandklok reël is en nie die verontagsaming van padreëls nie. Selfs in die middel van die dag maak minibus drywers asof hulle verhewe bo alle wette is en maai onskuldige mense af wat wel die reëls nakom…Baie, baie hartseer hoeveel menselewens so verwoes word sonder dat daar veel gedoen word om hulle vas te vat.